Amaethyddiaeth, Cymru RHAN 1 Cyflwyniad Enwi a chychwyn 1 1 Enw’r Rheoliadau hyn yw Rheoliadau Materion Gwledig (Diwygiadau Amrywiol) (Cymru) 2019. 2 Daw’r Rheoliadau hyn i rym ar 29 Ebrill 2019. RHAN 2 Diwygio deddfwriaeth sy’n ymwneud ag Apelau’r Polisi Amaethyddol Cyffredin nad ydynt yn rhai IACS Diwygio Rheoliadau Cynlluniau Cymorth y Polisi Amaethyddol Cyffredin nad ydynt yn rhai IACS (Apelau) (Cymru) 2004 2 1 Mae Rheoliadau Cynlluniau Cymorth y Polisi Amaethyddol Cyffredin nad ydynt yn rhai IACS (Apelau) (Cymru) 2004 (“Rheoliadau 2004”) wedi eu diwygio fel a ganlyn. 2 Yn rheoliad 2— a yn y diffiniad o “apelydd”, yn lle “restrir yn yr Atodlen i’r Rheoliadau hyn” rhodder “sefydlwyd o dan ddarpariaethau yn Rheoliad (EU) 1308/2013 , Rheoliad (EU) 1379/2013 , Rheoliad (EU) 510/2014 a Rheoliad (EU) 1144/2014 ”; b ar ddiwedd y diffiniad o “y Cynulliad Cenedlaethol”, hepgorer “ac”; c yn y lleoedd priodol, mewnosoder y diffiniadau a ganlyn— i “ystyr “ Rheoliad (EU) 1308/2013 ” (“ Regulation (EU) 1308/2013 ”) yw Rheoliad (EU) Rhif 1308/2013 Senedd Ewrop a’r Cyngor dyddiedig 17 Rhagfyr 2013 sy’n sefydlu cyd-drefniadaeth ar gyfer y marchnadoedd mewn cynhyrchion amaethyddol ac yn diddymu Rheoliadau’r Cyngor (EEC) Rhif 922/72 , (EEC) Rhif 234/79 , (EC) Rhif 1037/2001 , ac (EC) Rhif 1234/2007 fel y’i diwygiwyd ddiwethaf gan Reoliad 2017/2393 ;”; ii “ystyr “ Rheoliad (EU) 1379/2013 ” (“ Regulation (EU) 1379/2013 ”) yw Rheoliad (EU) Rhif 1379/2013 Senedd Ewrop a’r Cyngor dyddiedig 11 Rhagfyr 2013 ar gyd-drefniadaeth y marchnadoedd mewn cynhyrchion pysgodfeydd a dyframaethu, sy’n diwygio Rheoliadau’r Cyngor (EC) Rhif 1184/2006 ac (EC) Rhif 1224/2009 ac yn diddymu Rheoliad y Cyngor (EC) Rhif 104/2000 fel y’i diwygiwyd ddiwethaf gan Reoliad (EU) 2015/812 ;”; iii “ystyr “ Rheoliad (EU) 510/2014 ” (“ Regulation (EU) 510/2014 ”) yw Rheoliad (EU) Rhif 510/2014 Senedd Ewrop a’r Cyngor dyddiedig 16 Ebrill 2014 sy’n gosod y trefniadau masnach sy’n gymwys i nwyddau penodol sy’n deillio o brosesu cynhyrchion amaethyddol ac yn diddymu Rheoliadau’r Cyngor (EC) Rhif 1216/2009 ac (EC) Rhif 614/2009 ;”; iv “ystyr “ Rheoliad (EU) 1144/2014 ” (“ Regulation (EU) 1144/2014 ”) yw Rheoliad (EU) Rhif 1144/2014 Senedd Ewrop a’r Cyngor dyddiedig 22 Hydref 2014 ar fesurau darparu gwybodaeth a hybu gwybodaeth ynghylch cynhyrchion amaethyddol a weithredir yn y farchnad fewnol ac mewn trydydd gwledydd ac sy’n diddymu Rheoliad y Cyngor (EC) Rhif 3/2008 ;” 3 Yn rheoliad 4(1), yn lle “restrir yn yr Atodlen” rhodder “sefydlwyd o dan ddarpariaethau yn Rheoliad (EU) 1308/2013 , Rheoliad (EU) 1379/2013 , Rheoliad (EU) 510/2014 a Rheoliad (EU) 1144/2014 ”. 4 Hepgorer yr Atodlen. Darpariaeth arbed 3 Pan fo Gweinidogion Cymru yn gwneud neu wedi gwneud penderfyniad cychwynnol mewn perthynas â gweinyddu cynllun cymorth cyn i’r Rheoliadau hyn ddod i rym, bydd y broses apelau a sefydlwyd o dan Reoliadau 2004 yn cael effaith fel pe na bai rheoliad 2 wedi ei wneud. RHAN 3 Diwygio deddfwriaeth sy’n ymwneud ag anifeiliaid Diwygio Rheoliadau’r Fasnach mewn Anifeiliaid a Chynhyrchion Perthynol (Cymru) 2011 4 Yn lle rheoliad 28 o Reoliadau’r Fasnach mewn Anifeiliaid a Chynhyrchion Perthynol (Cymru) 2011 rhodder— Derbyn cynhyrchion i warysau 28 Ni chaiff neb ddod â llwyth o gynhyrchion nad yw’n cydymffurfio â gofynion mewnforio’r Rheoliadau hyn i warws gan dorri Adran 2 (storio yn warysau’r tollau) neu Adran 3 (parthau rhydd) o Bennod 3 o Deitl 7 o Reoliad (EU) Rhif 952/2013 Senedd Ewrop a’r Cyngor sy’n nodi Cod Tollau’r Undeb . Lesley Griffiths Gweinidog yr Amgylchedd, Ynni a Materion Gwledig, un o Weinidogion Cymru 1 Ebrill 2019